stanford-oval/wikipedia huggingface dataset:
דיאנג'לו ראסל
קריירת תיכונים ומכללות

ראסל נולד וגדל בלואיוויל שבקנטקי. החל ללמוד בתיכון מקומי, אך לאחר שנה אחר עבר לתיכון אקדמיית מונטורדה בפלורידה, המפורסם בטיפוח כדורסלנים. הוא שיחק לצד כוכב התיכון, האוסטרלי בן סימונס, וזכה עם הקבוצה פעמיים באליפות ארצות הברית לתיכונים, ב-2013 וב-2014. ב-2014 נבחר למשחק מקדונלד'ס אול-אמריקן.
בעונת 2014/2015 שיחק בנבחרת הכדורסל של אוניברסיטת המדינה של אוהיו, הוא פתח בכל המשחקים ורשם ממוצע של 19.3 נקודות, 5.7 ריבאונדים ו-5 אסיסטים למשחק. הוא נבחר לחמישיית העונה של ה-NCAA.
קריירה מקצועית > לוס אנג'לס לייקרס

ביוני 2015 נבחר בבחירה השנייה בסיבוב הראשון של דראפט ה-NBA על ידי לוס אנג'לס לייקרס. את העונה סיים עם ממוצע של 13.2 נקודות למשחק ונבחר לחמישיית הרוקיז השנייה של העונה ב-NBA. את העונה השנייה סיים עם ממוצע של 15.6 נקודות.
קריירה מקצועית > ברוקלין נטס

לאחר עונת 2016/2017 הועבר בטרייד לברוקלין נטס לצד טימופיי מוזגוב, תמורת ברוק לופז והזכויות להחתמתו של קייל קוזמה, הבחירה ה-27 בדראפט של אותה שנה. בעונת 2018/2019 נבחר בפעם הראשונה בקריירה להשתתף במשחק האולסטאר של ה-NBA, כמחליפו של ויקטור אולדיפו הפצוע.
קריירה מקצועית > גולדן סטייט ווריורס

ביולי 2019 סיכם על חוזה בגולדן סטייט ווריורס, והועבר אליה במסגרת עסקת "החתמה והעברה" (sign and trade), בתמורה לקווין דוראנט.
קריירה מקצועית > מינסוטה טימברוולבס

בפברואר 2020, לאחר 33 משחקים בלבד בגולדן סטייט, הועבר יחד עם אומארי ספלמן וג'ייקוב אוואנס בטרייד למינסוטה טימברוולבס, בתמורה לאנדרו ויגינס ושתי בחירות דראפט עתידיות.
קריירה מקצועית > לוס אנגלס לייקרס

ב-9 בפברואר 2023, עבר ראסל חזרה ללוס אנג'לס לייקרס במסגרת של טרייד משולש .
קריירה מקצועית > ברוקלין נטס

ב-29 בדצמבר 2024, ראסל הועבר בטרייד, לצד מקס לואיס ו3 בחירות סיבוב שני  ל-ברוקלין נטס בתמורה ל-דוריאן פיני-סמית' ושייק מילטון.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | ל.א. לייקרס | 80 | 48 | 28.2 | 0.410 | 0.351 | 0.737 | 3.4 | 3.3 | 1.2 | 0.2 | 13.2 |
| 2016/2017 | ל.א. לייקרס | 63 | 60 | 28.7 | 0.405 | 0.352 | 0.782 | 3.5 | 4.8 | 1.4 | 0.3 | 15.6 |
| 2017/2018 | ברוקלין | 48 | 35 | 25.7 | 0.414 | 0.324 | 0.740 | 3.9 | 5.2 | 0.8 | 0.4 | 15.5 |
| 2018/2019 | ברוקלין | 81 | 81 | 30.2 | 0.434 | 0.369 | 0.780 | 3.9 | 7.0 | 1.2 | 0.2 | 21.1 |
| 2019/2020 | גולדן סטייט | 33 | 33 | 32.1 | 0.430 | 0.374 | 0.785 | 3.7 | 6.2 | 0.9 | 0.3 | 23.6 |
| 2019/2020 | מינסוטה | 12 | 12 | 32.7 | 0.412 | 0.345 | 0.873 | 4.6 | 6.6 | 1.4 | 0.3 | 21.7 |
| 2020/2021 | מינסוטה | 42 | 26 | 28.5 | 0.431 | 0.387 | 0.765 | 2.6 | 5.8 | 1.1 | 0.4 | 19.0 |
| 2021/2022 | מינסוטה | 65 | 65 | 32.0 | 0.411 | 0.340 | 0.825 | 3.3 | 7.1 | 1.0 | 0.3 | 18.1 |
| 2022/2023 | מינסוטה | 54 | 54 | 32.9 | 0.465 | 0.391 | 0.856 | 3.1 | 6.2 | 1.1 | 0.4 | 17.9 |
| 2022/2023 | ל.א. לייקרס | 17 | 17 | 30.9 | 0.484 | 0.414 | 0.735 | 2.9 | 6.1 | 0.6 | 0.5 | 17.4 |
| קריירה |  | 495 | 431 | 29.9 | 0.426 | 0.362 | 0.788 | 3.5 | 5.7 | 1.1 | 0.3 | 17.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ברוקלין | 5 | 5 | 29.6 | 0.359 | 0.324 | 0.846 | 3.6 | 3.6 | 1.4 | 0.2 | 19.4 |
| 2021/2022 | מינסוטה | 6 | 6 | 32.7 | 0.333 | 0.387 | 0.750 | 2.5 | 6.7 | 1.5 | 0.0 | 12.0 |
| 2022/2023 | ל.א. לייקרס | 16 | 15 | 29.6 | 0.426 | 0.310 | 0.769 | 2.9 | 4.6 | 0.7 | 0.3 | 13.3 |
| קריירה |  | 27 | 26 | 30.3 | 0.389 | 0.329 | 0.782 | 3.0 | 4.9 | 1.0 | 0.2 | 14.1 |
הערות שוליים

↑  BROOKLYN’S D’ANGELO RUSSELL NAMED 2019 NBA ALL-STAR
↑  גולדן סטייט מצרפת את ראסל, באתר הקבוצה, 7 ביולי 2019
↑  [מינסוטה מצרפת את ראסל, ספלמן ואוואנס], באתר הקבוצה, 6 בפברואר 2020
פול בנאסרף

| --- | --- |
אין תמונה חופשית
 לידה:  26 במרץ 1930 הרובע השישה-עשר של פריז, צרפת 
 פטירה:  13 בינואר 2025 (בגיל 94) 
 שם לידה:  Paul Joseph Salomon Benacerraf 
 מקום לימודים:  אוניברסיטת פרינסטון, מכינת פדי 
 מנחה לדוקטורט:  הילרי פטנאם 
 מוסדות:  אוניברסיטת פרינסטון 
 מונחה לדוקטורט:  גדעון רוזן, Alvin Ira Goldman, Ronald B. Eon de Sousa Pernes, Mark Eli Kalderon, Feng Ye, Kieran Setiya, ג'ון אירמן, לורנס סקלאר, Inga Nayding, מרק שטיינר, Glenn Kessler, Alan Baker, Jay David Atlas, Richard Grandy, Mathias Risse, בפסקה זו רשומה אחת נוספת שטרם תורגמה 
 זרם:  פילוסופיה מערבית 
 תחומי עניין:  לוגיקה מתמטית, פילוסופיה של המתמטיקה 
 עיסוק:  מתמטיקאי, פילוסוף, מרצה באוניברסיטה 
 מדינה:  ארצות הברית, צרפת 
 פרסים והוקרה:  מלגת גוגנהיים עמית האקדמיה האמריקאית לאמנויות ולמדעים 
 
פול בֶּנאַסרָף (צרפתית: Paul Benacerraf; ‏26 במרץ 1931 - 13 בינואר 2025) היה פילוסוף של המתמטיקה, פרופסור באוניברסיטת פרינסטון, חבר האקדמיה האמריקאית לאמנויות ולמדעים; יהודי אמריקאי.
קורות חיים

פול בנאסרף הוא בן להורים יהודים ילידי צפון אפריקה (אביו נולד במרוקו ואמו הייתה ילידת אלג'יריה). אחיו הוא חתן פרס נובל לרפואה ברוך בנאסרף.
בנאסרף לימד בפקולטה לפילוסופיה של אוניברסיטת פרינסטון החל מ-1960. הוא חיבר מספר רב של ספרים וחיבורים בתחום הפילוסופיה של המתמטיקה; שני החיבורים שהוא ידוע בזכותם ביותר הם "מה מספרים לא יוכלו להיות?" (What Numbers Could Not Be?;‏ 1965) ו"אמת מתמטית" (Mathematical Truth;‏ 1973), וכן האנתולוגיה על פילוסופיה של המתמטיקה שערך ביחד עם הילרי פטנאם.
בשנת 1998 הוא נבחר כחבר האקדמיה האמריקאית לאמנויות ולמדעים.
פרסומיו

Benacerraf, Paul (1960) Logicism, Some Considerations, Princeton, Ph.D. Dissertation, University Microfilms.
Benacerraf, Paul (1965) What Numbers Could Not Be, The Philosophical Review, 74:47-73.
Benacerraf, Paul (1967) God, the Devil, and Gödel, The Monist, 5l: 9-33.
Benacerraf, Paul (1973) Mathematical Truth, The Journal of Philosophy, 70: 661-679.
Benacerraf, Paul (1981) Frege: The Last Logicist, The Foundations of Analytic Philosophy, Midwest Studies in Philosophy, 6: l7-35.
Benacerraf, Paul (1985) Skolem and the Skeptic, Proceedings of the Aristotelian Society, Supplementary Volume 56: 85-ll5.
Benacerraf, Paul and Putnam, Hilary (eds.) (1983) Philosophy of Mathematics : Selected Readings 2nd edition, Cambridge University Press: New York.
Benacerraf, Paul (1996) Recantation or Any old ω-sequence would do after all, Philosophia Mathematica, 4: 184-189.
Benacerraf, Paul (1996) What Mathematical Truth Could Not Be - I, in Benacerraf and His Critics, A. Morton and S. P. Stich, eds., Blackwell's, Oxford and Cambridge, pp 9–59.
Benacerraf, Paul (1999) What Mathematical Truth Could Not Be - II, in Sets and Proofs, S. B. Cooper and J. K. Truss, eds., Cambridge University Press, pp. 27–51.
לקריאה נוספת > ספרים על בנאסרף

Zimmermann, Manfred (1995) Wahrheit und Wissen in der Mathematik. Das Benacerrafsche Dilemma, 1. Auflage, Transparent Verlag, Berlin.
Gupta, Anoop K. (2002) Benacerraf's Dilemma and Natural Realism for Mathematics. Ph.D. Dissertation, Ottawa University.
לקריאה נוספת > מאמרים על בנאסרף

Hilton, P. What 'What Numbers Could Not Be', by Paul Benacerra', is.
Ebert, Philip A. (2007) What Mathematical Knowledge Could Not Be(הקישור אינו פעיל), in St Andrews Undergraduate Philosophy Society Journal, 1 (1) pp. 46–70.
Hale, Bob and Wright, Crispin (2002) Benacerraf's Dilemma Revisited(הקישור אינו פעיל) European Journal of Philosophy, Issue 10:1.
Lucas, J. R. (1968) Satan stultified: a rejoinder to Paul Benacerraf, The Monist, vol.52, No.1, pp. 145–158.
Benacerraf Interview by The Dualist and the Stanford Philosophy Department
"Whatever I am now, it happened here" by Caroline Moseley
גשר קארל

| --- | --- |

 מידע כללי
 סוג:  גשר אבן, גשר להולכי רגל, גשר קשתי, רחוב 
 על שם:  קרל הרביעי, קיסר האימפריה הרומית הקדושה 
 מיקום:  פראג 1 
 מדינה:  צ'כיה צ'כיה
 הקמה ובנייה
 תקופת הבנייה:  ?–1357
 תאריך פתיחה רשמי:  1402 
 חומרי בנייה:  אבן חול 
 אדריכל:  פטר פארלר 
 סגנון אדריכלי:  אדריכלות גותית 
 מידות
 אורך:  515.76 מ' 
 רוחב:  9.5 מ' 
 גובה:  13 מ' 
 מידע טכני
 מפתחים:  16 
 מִפְתָּח מרבי:  23.38 מ' 
 
 קואורדינטות:  50°05′11″N 14°24′43″E﻿ / ﻿50.086388888889°N 14.411944444444°E﻿ / 50.086388888889; 14.411944444444
  (למפת פראג מוגדלת) גשר קארל(למפת פראג רגילה) גשר קארל
 
גשר קארל ממבט על
פסל ישו וסביבו הכיתוב "קדוש, קדוש, קדוש, יהוה צבאות" המוצב על גשר קארל.
גשר קארל (בצ'כית: Karlův most) הוא גשר היסטורי מפורסם החוצה את נהר הוולטאבה בפראג, בירת צ'כיה. שליט האימפריה הרומית הקדושה, קארל הרביעי, בנה את הגשר ומכאן שמו.
מידות הגשר

אורכו של הגשר 515 מטרים בין שני מגדליו ורוחבו 9 מטרים וחצי - רוחב המספיק למעבר של 4 כרכרות רתומות לסוסים. נהר הוולטאבה הוא נהר רדוד יחסית, ועל כן הגשר אינו גבוה.
היסטוריה

בתחילת המאה ה-12 החלה העיר פראג לגדול ובמהרה היה צורך בבניית גשר שיחבר בין חלקה העתיק של העיר לחלק החדש יותר. בתחילה היה זה גשר צר וצנוע בשם גשר יהודית שנבנה ב-1170 ונקרא על שמה של יהודית, אשת המלך ולאדיסלאב הראשון. בשנת 1342 עלה נהר הוולטאבה על גדותיו והציף את הגשר הישן.
אסטרולוגים ונומרולוגים מלכותיים הציעו את ה-9 ביולי 1357 בשעה 5:31 בבוקר כזמן המתאים להנחת אבן היסוד, וכך היה. הפלינדרום 135797531 מונצח במגדל הגשר העתיק.
המלך קארל הרביעי הניח את אבן הפינה בעצמו, ואז החלו עבודות הבנייה. מי שניהל את עבודות הבנייה היה האדריכל הצ'כי פטר פארלר. בניית הגשר הסתיימה בתחילת המאה ה-15.
עד המאה ה-19, היה הגשר אמצעי המעבר היחיד שחיבר בין שתי גדותיו של הנהר, מהעיר העתיקה ל"רובע הקטן" (Malá strana). האגרה ששולמה על המעבר בגשר הייתה ממקורות ההכנסה החשובים של עיריית פראג.
גשר קארל כיום

כיום מהווה גשר קארל מוקד משיכה לכ-18 מיליון התיירים הפוקדים את העיר פראג מדי שנה. הגשר סגור לכלי רכב (למעט למטרות תחזוקה וניקיון) . לאורך הגשר נמצאים 30 העתקים של פסלי שליטים וקדושים נוצריים (הפסלים המקוריים נמצאים במוזיאון הלאומי של פראג).
אחד הפסלים הבולטים הוא של זה של ישו הצלוב, ועל הפסל כתובת בעברית באותיות זהב: "קדוש קדוש קדוש יהוה צבאות" (ספר ישעיהו, פרק ו', פסוק ג'). כיתוב זה נוסף בשנת 1696 כעונש ליהודי מפראג, שהורשע בביזוי צלב, כיוון שלא הסיר את כובעו בעוברו לפניו[דרוש מקור], או כעונש על הקהילה היהודית שאחד מבניה רקק לצד הפסל. היהודי הרוקק, על פי האגדה, הומת בעינויים. בחודש ינואר 2007 הושחת הפסל והמילים העבריות נעקרו ולאחר מכן הוא שוקם.
אמנים רבים - בעיקר ציירים ומוזיקאים - מגיעים מדי יום לגשר, וכן רוכלים המגיעים למכור את מרכולתם.
הגשר הוא נקודת תצפית על העיר ביום ובלילה, וניתן לראות אבני דרך רבות: מצודת פראג, קתדרלת ויטוס הקדוש, גבעת פטז'ין, מגדל רוזלדנה, שהוא העתק של מגדל אייפל הפאריזאי ועוד.
גלריה

פסלי הקדושים ואצלב הראשון דוכס בוהמיה, זיגיסמונד מבורגונדי, ונורברט
פסל איבו מאת מתיאס בראון
אנה הקדושה
פסל המדונה והילד, דומיניקוס הקדוש ותומאס אקווינס
קירילוס ומתודיוס
המדונה והילד, וברנאר מקלרבו
ויטוס הקדוש מאת פרדיננד מקסימיליאן ברוקוף
פסל פרנסיס בורגיה הדוכס הרביעי של גנדיה מאת פרדיננד מקסימיליאן ברוקוף
פרנסיסקו חאווייר מאת פרדיננד מקסימיליאן ברוקוף
פסל סנט לודמילה וואצלב הראשון דוכס בוהמיה מאת מתיאס בראון
ברברה הקדושה, מרגרטה הבתולה, ואלישבע, אם יוחנן המטביל
פייטה
פסלי יוחנן מתיא, פליקס מוואלואה וסנט איוואן מאת פרדיננד מקסימיליאן ברוקוף
חלומה של סנט לויטגרד מאת מתיאס בראון
אוגוסטינוס
תדיאוס הקדוש מאת יאן אולדריך מאייר
פיליפ בניזי
ניקולאס דה טולנטינו
סנט קייגטאן מאת פרדיננד מקסימיליאן ברוקוף
פסל האביר ברונקוויק למרגלות הגשר
אנטוניוס מפדובה מאת יאן אולדריך מאייר
קוסמאס ודמיאנוס הקדושים מאת יאן אולדריך מאייר
הערות שוליים

↑  פסוק קדוש על הפסל?!, באתר הידברות.
| --- | --- |
בקרת זהויות :  NLI: 987007534752505171  GND: 4324745-3  LCCN: sh94002936  LNB: 000328260  NKC: ge117667  VIAF: 315530026   WorldCat (עם VIAF): 315530026
מריה פרידלנדר

| --- | --- |

 לידה:  1905 הרפובליקה הפדרלית של גרמניה 
 פטירה:  20 באוגוסט 1995 (בגיל 90 בערך) 
 מדינה:  ממלכת ארצות השפלה 
 מקצוע:  מורה להתעמלות 
 מידע חסידת אומות העולם
 פרסים והוקרה:  חסידת אומות העולם (7 ביולי 1997) 
 קישורים חיצוניים
 יד ושם:  מריה פרידלנדר
 
מריה הלנה ברוהן-פרידלנדר (בהולנדית: Maria Helena Bruhn-Friedlander‏; 19 במאי 1905 – 20 באוגוסט 1995) הייתה חסידת אומות העולם מהולנד.
מריה פרידלנדר ובעלה הנרי, בחדר העבודה של הנרי במוצא עילית, 1989.
פרידלנדר, ילידת גרמניה ומורה להתעמלות במקצועה, התגוררה בעיר ואסנאר (אנ'), בדרום הולנד מאז 1931 והייתה אשתו של האמן והטיפוגרף הנרי פרידלנדר.
פעילות הצלה בתקופת מלחמת העולם השנייה

לאחר פלישת הגרמנים להולנד במאי 1940 התחבא הנרי במקום מסתור מחוץ לביתו אך לאחר כחודשיים שב לביתו והתחבא במקום מסתור בחצר ביתו, בעוד מריה, שלא הייתה יהודייה, יכלה להמשיך לצאת מהבית ולעבוד, וכך פרנסה את שניהם.
באוגוסט 1942 עמד האמן היהודי יליד גרמניה פאול סיטרואן (אנ') להיעצר על ידי הגסטפו. הוא נמלט ומכיוון שהיה ידידו של הנרי פרידלנדר, ביקש ממריה פרידלנדר מחסה. מריה הסכימה, וסיטרואן התחבא בביתם של בני הזוג פרידלנדר במשך כשישה חודשים. כל אותו זמן המשיכה מריה לעבוד ולספק מזון למסתתרים.
כדי להסיר את חשדותיהם של הגרמנים, התחזתה מריה לאוהדת הנאצים ונתנה שיעורי התעמלות לנשים גרמניות בביתה. בהמשך המלחמה הסתירה מריה בביתה גם פעיל המחתרת ההולנדית ואת אשתו היהודיה.
כל הנרדפים שהסתירה מריה שרדו במלחמה.
לאחר המלחמה

בשנת 1951 עלתה מריה פרידלנדר לישראל עם בעלה הנרי ובתם חנה, והתיישבה במוצא עילית, ליד ירושלים. היא נפטרה ב-20 באוגוסט 1995 בגיל 90, והובאה למנוחות בבית העלמין בקיבוץ עינת .
בשנת 1997 הכיר יד ושם במריה פרידלנדר חסידת אומות העולם.
יעקב יוסף זינגר

רבי יעקב יוסף זינגר

תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב יעקב יוסף זינגר (ז' בתשרי ה'ת"ש, 20 בספטמבר 1939 - ליל ח' בחשוון ה'תשע"ו, 20 באוקטובר 2015) היה רב וראש כולל, רבה האשכנזי של המועצה המקומית והעיר גבעת שמואל במשך 44 שנים.
ביוגרפיה

נולד בעיירה וייצען שבהונגריה לרב יהודה דב זינגר שכיהן כרב הקהילה המקומית וניצל כילד מהשואה. בשנת 1950 עלה לארץ ישראל, בבחרותו למד בישיבת ערלוי "אהל שמעון" בירושלים שהייתה בראשות האדמו"ר מערלוי, נחשב ממקורביו לאורך שנות כהונתו. בהמשך למד אצל הרב שמואל הלוי ואזנר בישיבת חכמי לובלין בבני ברק. נישא למלכה מרים (נפטרה ב-2012).
אביו כיהן כרבה של המועצה המקומית גבעת שמואל, ולאחר פטירתו בשנת תשל"א, 1971, מונה הרב זינגר לכהן במקומו, תפקיד בו החזיק גם כאשר הפכה לעיר. במשך שנים התגורר בשכונת רמת אלחנן בבני ברק הסמוכה לגבעת שמואל, אולם לאחר הוראת רבו האדמו"ר מערלוי עבר להתגורר בגבעת שמואל.
כרב, עסק בהוראת הלכה ובפעילות חברתית וזכה בשל פעילותו בתואר יקיר העיר, יחד עם רבה הספרדי של העיר הרב אלעזר אלבז וראשי המועצה לשעבר, יעקב ויסמונסקי וירמי אולמרט.
לאורך שנות פעילותו בגבעת שמואל, הקים בה כולל אברכים ע"ש אביו בשם "זיו התורה" ועמד בראשו.
ההדיר שניים מספרי אביו לאחר פטירתו, "זיו השבת" ו"זיו המצוות".
נפטר בליל ח' בחשוון ה'תשע"ו 20 באוקטובר 2015, ונקבר בהר המנוחות בירושלים .
לקריאה נוספת

יעקב בכר, אוהב ישראל באמת-חייו של הרב יעקב יוסף זינגר, כולל מעל הזמן - גבעת שמואל, סיוון תשע"ו
הערות שוליים

↑  admin, 65 שנה לבית הכנסת המרכזי ו-35 שנים לכהונת הרב זינגר שליטא, באתר מקומונט גבעת שמואל - מקומון חדשות אינטרנטי לתושבי גבעת שמואל, ‏2008-05-05
↑  ישראל ברילנט, ה'אמא' של גבעת שמואל • הרבנית מלכה מרים זינגר, באתר בחדרי חרדים.
↑  מקומונט גבעת שמואל, הרב זינגר, הרב אלבז ויסמונסקי ואולמרט יקירי גבעת שמואל, ‏5 מאי, 2008
| --- | --- |
בקרת זהויות :  NLI: 987012450076005171  VIAF: 25169374937524281349   WorldCat (עם VIAF): 25169374937524281349
מטאל סלאג (סדרת משחקים)

| --- | --- |

 כללי
 תאריך הוצאה:  April 19, 1996
 סוגה:  Shoot 'em up
 פיתוח:  SNK Nazca Corporation Noise Factory Mega Enterprise
 הוצאה לאור:  SNK Ignition Entertainment Atlus USA
 ארץ מקור:  יפן
 דרישות תוכנה
 מצבי משחק:  משחק וידאו קואופרטיבי 
 פלטפורמות:  Neo Geo CD Sega Saturn PlayStation PlayStation 2 Xbox iOS Android Nintendo DS Nintendo Switch
 
Metal Slug (ביפנית: メタルスラッ) הוא זיכיון מולטימדיה וסדרת משחקי וידאו מסוג Shoot 'em up שנוצרה במקור על ידי Nazca Corporation לפני שהתמזגה עם SNK ב-1996, לאחר השלמת המשחק הראשון בסדרה. המשחקים נוצרו במקור עבור מכונות ארקייד Neo-Geo (MVS), ועבור קונסולות המשחקים הביתיות Neo-Geo (AES), בהמשך המשחקים המקוריים הועברו גם לקונסולות ולפלטפורמות נוספות במהלך השנים. המשחקים מתמקדים ב-Peregrine Falcon Squad, קבוצה קטנה של חיילים שנלחמים נגד צבא מורדים, חייזרים, זומבים, מומיות וכוחות שונים אחרים המנסים להשתלט על העולם. הסדרה ידועה בצבעוניות הגרפיקה שלה, ובהומור שהיא משלבת במשחקים.
משחקיות

המשחק מורכב משילוב של ריצה ויריות, ומכניקות ירי שונות. ברוב המשחקים מהסוגה Shoot 'em up או מסוג פלטפורמה מגע עם אויב מוביל לנזק. בסדרה זו, לעומת זאת, מגע ישיר מביא להזדמנות לבצע התקפה ישירה עם סכין ולהזדמנות של האויב לבצע מתקפה דומה משלו, אם יש לו כזו. מתקפה מטווח קצר של השחקן חזקה מאד, ואף נותנת לו יכולת להפיל מספר אויבים בבת אחת, וגם להביס במהירות אויבים שיכולים להסב נזק רב, כמו המומיות ב-Metal Slug 2.
ברוב המשחקים השחקן מתחיל עם אקדח חצי אוטומטי ככל שהמשחק מתקדם השחקן יקבל גישה למגוון נשקים חדשים. השחקן יכול להשתמש רק בנשק אחד בכל פעם, וכאשר נמצא נשק חדש, הוא מחליף את הקודם. באופן דומה, כאשר התחמושת נגמרת, השחקן חוזר להשתמש באקדח, שיש לו תחמושת בלתי מוגבלת. מערכת חדשה יושמה עם Metal Slug 6 המאפשרת לשחקנים לשאת ולעבור בין האקדח לשני כלי נשק אחרים. השחקן מצויד גם ברימונים או פצצות שניתן לזרוק לעבר אויבים כדי לגרום לנזק רב יותר, עם זאת, מספר הרימונים מוגבל ויש למלא אותם מדי פעם בתחמושת שהשחקן אוסף.
ה-SV-001 (SV הוא קיצור של "Super Vehicle") או 'Metal Slug' הוא הרכב הראשי של זיכיון Metal Slug. זהו טנק קטן וקריקטוריסט בצבע אפור-כסף המונע על ידי מדרגות זחל. הטנק חמוש בתותח אחד שיורה פצצות חזקות במספר מוגבל, ובתותחי וולקן תאומים שיורים ללא הגבלה. הרכב יכול לקפוץ ולהשתופף. כפיפה פותחת צוהר בחלק העליון של הטנק שדרכו ניתן לזרוק רימונים שכבר נמצאים ברשותו של השחקן. הרימונים נותרים בלתי תלויים במערכת התחמושת של התותח. ניתן למלא את הפצצות של הרכב גם בקופסאות תחמושת שנמצאו בדרך. הרכב יכול לדרוס חיל רגלים ולבצע פיגוע התאבדות, כאשר הנהג קופץ החוצה והטנק שועט אל המטרה ומתפוצץ. הרכב יכול לחטוף שלוש פגיעות ישירות לפני שהוא מושמד, ובשלב זה תינתן אזהרה לנטוש לפני שהרכב יתפוצץ.
עם הזמן, המפרטים הללו השתנו, ונוספו כלי רכב רבים ומגוונים המשתנים ממשחק למשחק. לכל רכב חמוש בתותח וולקן ובגרסת תותח המותאמת לתפקיד הרכב, והנעת הרכב הותאמה לסביבתו. חלק מכלי הרכב יספקו רק תותחי וולקן (שהם חזקים יותר מכדורי האקדח והם גם בלתי מוגבלים), אבל לא פצצות מיוחדות (יש להשתמש ברימונים) ולא הגנה משוריינת לשחקן. ב-Metal Slug 6 (ובגרסה הביתית של Metal Slug X ואילך), הדמות הניתנת למשחק Tarma יכולה לנעול את תותחי הוולקן בעמדה אחת ולירות ברציפות.
למשחקי Metal Slug יש בדרך כלל 6 רמות. יוצאי הדופן הם Metal Slug 3, Metal Slug 5 ו-Metal Slug 6, שיש להם 5, ו-Metal Slug 7, שיש לו 7. בגרסאות הארקייד והקונסולות המערביות, המשחק צנזר את הדם, והראה במקומו זיעה. עם זאת, יש קוד להשבית את הצנזור הזה בתוך ה-BIOS של חומרת ה-Neo-Geo הן בגרסאות הארקייד והן בגרסאות הקונסולות הביתיות בהתאמה.
עלילה > עלילת רקע

הסיפור של המשחק הראשון כלל את Squad Peregrine Falcon (PF), צוות קטן אך מיומן של חיילים המשרתים תחת חטיבת המבצעים המיוחדים של הצבא הסדיר, שנלחמים נגד צבאו של הגנרל דונלד מורדן במטרה למנוע יצירת סדר עולמי חדש. במשחקים מאוחרים יותר הופיעו דמויות מיחידת הדרורים, שנמצאת בשליטת חטיבת המודיעין של הצבא הסדיר. החל מ-Metal Slug 2, חוליית PF נלחמת גם באיום חייזרי על כדור הארץ (אנשי מאדים), כמו גם בכמה איומים על טבעיים אחרים, כולל איטיס, זומבים, לוכדי זבובים אמבולטוריים, סרטנים ענקיים ומומיות. אלמנטים אלו הוסרו החל מהמשחק החמישי כדי לחזור לתחושה של הכותר המקורי.
הכותר החמישי עבר למוטיב של לוחמת גרילה מודרנית, והותיר רק עקבות של ההומור המוזר והאויבים הפרה-נורמליים של הסדרה, למעט הבוס האחרון.
הכותר השישי חזר לעלילת שלושת המשחקים הראשונים, והחזיר את צבא המורדים של מורדן ואת אנשי מאדים.
הכותר השביעי יש אלמנטים פחות מוזרים כאשר אנשי מאדים הוחלפו ביקום אלטרנטיבי של צבא מורדן עם ציוד ונשק עתידני.
עלילה > דמויות > גיבורים

מייג'ור מרקו רוסי (מדובב על ידי Takenosuke Nishikawa ב-NeoGeo Battle Coliseum ועל ידי Kenta Miyake ב-Neo Geo Heroes: Ultimate Shooting) וקפטן טארמה רוווינג היו הדמויות היחידות שניתן לשחק בהן במשחק הראשון.
החל מהמשחק השני, ניתן לבחור דמויות באופן עצמאי, ולצוות הצטרפו חברי סמל כיתה ב', ארי קסמוטו ומפקדת סמל פיולינה "פיו" גרמי. ארבעת אלה נחשבים בדרך כלל לצוות Metal Slug המובהק.
במשחק הרביעי, נדיה קאסל וטרבור ספייסי ערכו את הופעת הבכורה שלהם, כשהם החליפו את ארי וטארמה. הם לא חזרו במשחקים מאוחרים יותר, מכיוון שהם נוצרו על ידי מגה אנטרפרייז הקוריאנית ובגלל ש-Playmore שמרה על זכויות אינטלקטואליות על כל הכותרים של SNK. ארי וטארמה חזרו במשחק החמישי.
מהדורת ה-Game Boy Advance של המשחק כוללת שתי דמויות חדשות ספציפיות לכותר הזה: חניכי קבוצת ה-PF, הצוערים וולטר ראיין וטיירה אלסון. הדמויות של מלך הלוחמים / הלוחמים קולונל ראלף ג'ונס וסגן ב' קלארק סטיל הופיעו מאז Metal Slug 6, וחברתם לצוות מלך הלוחמים ליאונה היידרן זמינה כדמות נוספת להורדה עבור Metal Slug XX, מהדורה מתוקנת של Metal Slug 7.
עלילה > דמויות > אויבים

הגנרל דונלד מורדן הוא האנטגוניסט הראשי של זיכיון Metal Slug. הוא מתואר כמטורף משתולל, חובש כומתה, כיסוי עיניים ולובש מדי צבא. במשחקים מסוימים, הוא מזכיר דמיון חולף לסדאם חוסיין. הוא מופיע בכל משחק מלבד Metal Slug 5. הוא ככל הנראה מתקן את דרכיו עד סוף Metal Slug 6, כשהוא (או Rootmars בהתאם למסלול הנבחר של השחקן/ים) מציל את השחקן/ים לאחר שהם הופלו מהקיר על ידי פיצוץ שנגרם על ידי החייזר בּוֹס. הצבא שלו הוא כוח האופוזיציה העיקרי במשחקי Metal Slug, למעט Metal Slug 5 ו-6. הוא מפקד על צבא המורדים, וב - Metal Slug 4 חשבו שהוא עומד מאחורי סינדיקט הטרור של אמדאוס. הוא חוזר שוב לשורשים שלו של ניסיון שליטה עולמית במטאל סלאג 7', הפעם בעזרת צבא המורדים מהעתיד, כמו הדמויות הראשיות, גנרל מורדן מופיע במשחקי SNK שונים כקמיע, במיוחד בסדרת SNK vs. Capcom: Card Fighters Clash.
אלן אוניל, בוס משנה, מופיע בכל המשחקים מלבד Metal Slug 5 ו -6. הוא חוזר ב-Metal Slug 7. הוא משתמש במקלע M60, סכין ורימונים. למרות העובדה שאלן נהרג בבירור בסיומו של כל מפגש, יוצרי המשחק החזירו אותו בהומור בכל איטרציה חדשה של הסדרה. בנו של אלן, אלן ג'וניור, מופיע ב-Metal Slug Advance כסמל המקדחה של המתגייסים, אך מאוחר יותר מתגלה כסוכן כפול של צבא המורדים. ניתן להילחם בו במשימה האחרונה כבוס אופציונלי.
אנשי מאדים הם חייזרים הזוממים להשתלט על כדור הארץ. הם דומים לדיונונים, משתמשים במחושים שלהם כדי לנוע, וסגנון הלחימה שלהם כולל גז ואקדח לייזר. ב-Metal Slug 2', הם הופיעו כאויבים בסמוך לשיאו של המשחק, כאשר ספינת האם שלהם הופיעה בתור הבוס הסופי. הם מופיעים שוב ב-Metal Slug 3, חוטפים את מורדן ואחד מחברי הצבא הסדיר בשלב האחרוו (באיזה מהן שהשחקן ישתמש בו ייחטף), רק כדי שהצבא הסדיר והצבא של מורדן ייקחו את הקרב לספינת האם שלהם. להביס אותם, ואת מנהיגם Rootmars. ב-Metal Slug 6, אנשי מאדים, מורדן, כמו גם צבא המורדים שלו, ו-Ikari Warriors, משלבים כוחות עם הצבא הסדיר כדי להילחם בפולש חייזר חדש שניזון מאנשי מאדים. ב-Metal Slug X הם מופיעים כאויבים בשלב מוקדם של המשחק. אנשי מאדים הם גם הדמויות הראשונות מסדרת Metal Slug שמופיעות במשחק לחימה: תחילה ב-SNK vs. Capcom: SVC Chaos כדמות נסתרת (אך ניתנת למשחק), ומאוחר יותר ב-Neo Geo Battle Coliseum כדמות שניתן לשחק בה.
רשימת המשחקים

| שם המשחק | קונסולות ותאריכי שחרור |
| --- | --- |
Metal Slug: Super Vehicle-001: 1996 – Neo Geo 1996 – Neo Geo CD 1997 – Sega Saturn 1997 – PlayStation 2008 – Virtual Console 2010 – PlayStation Network 2012 – iOS/Android 2015 – Windows (Steam) 2017 – Nintendo Switch
Metal Slug 2: Super Vehicle-001/II: 1998 – Neo Geo 1998 – Neo Geo CD 2008 – Virtual Console 2011 – PlayStation Network 2013 – iOS/Android 2016 – Windows (Steam) 2017 – Nintendo Switch
Metal Slug 3: 2000 – Neo Geo 2003 – PlayStation 2 2004 – Xbox 2008 – Xbox Live Arcade 2012 – Virtual Console 2012 – iOS/Android 2014 – Windows (Steam) 2014 – Linux, macOS 2015 – PlayStation Network 2017 – Nintendo Switch
Metal Slug 4: 2002 – Neo Geo 2004 – PlayStation 2 2005 – Xbox 2012 – Virtual Console 2018 – Nintendo Switch
Metal Slug 5: 2003 – Neo Geo 2005 – PlayStation 2 2005 – Xbox 2018 – Nintendo Switch
Metal Slug 6: 2006 – Atomiswave 2006 – PlayStation 2
Metal Slug 7: 2008 – Nintendo DS
| שם המשחק | קונסולות ותאריכי שחרור |
| --- | --- |
Metal Slug X: 1999 – Neo Geo 2001 – PlayStation 2012 – Virtual Console 2013 – iOS/Android 2014 – Microsoft Windows (Steam) 2017 – Nintendo Switch
Metal Slug XX: 2009 – PlayStation Portable 2010 – Xbox Live Arcade 2018 – PlayStation 4 2019 – Microsoft Windows (Steam)
| שם המשחק | קונסולות ותאריכי שחרור | הערות |
| --- | --- | --- |
| Metal Slug 1st Mission | 1999 – Neo Geo Pocket Color |  |
| Metal Slug 2nd Mission | 2000 – Neo Geo Pocket Color |  |
| Metal Slug Advance | 2004 – Game Boy Advance |  |
| Metal Slug | 2006 – PlayStation 2 |  משחק יריות בגוף שלישי  המשחק הראשון בסדרה שהשתמש בגרפיקת 3D |
| Metal Slug Touch | 2009 – iOS |  נמחק מחנויות האפליקציות ב־2012. |
| Metal Slug Defense | 2014 – iOS/Android 2015 – Microsoft Windows (Steam) |  המשחק הראשון בסדרה מסוג הגנת מגדלים |
| Metal Slug Attack | 2016 - iOS/Android |  משחק המשך ל-Metal Slug Defense |
| Metal Slug: Commander | 2021 - iOS/Android |  |
| Metal Slug: Awakening | 2021 - iOS/Android (China) 2022 - iOS/Android (worldwide) |  |
| Metal Slug Tactics | עוד לא שוחרר |  |